*2.pielikums*

*Priekules novada pašvaldības domes*

*24.09.2020.lēmumam Nr.638 (prot.Nr.12)*

**SERVITŪTA LĪGUMS** (*Projekts*) **Nr.\_\_\_\_\_\_\_\_\_\_\_\_**

Priekulē 2020.gada\_\_\_\_\_\_\_\_\_\_\_\_\_

**Priekules novada pašvaldība**, reģistrācijas Nr.90000031601, juridiskā adrese Saules iela 1, Priekule, Priekules novads, tās domes priekšsēdētājas Vijas JABLONSKAS personā, kura rīkojas uz likuma “Par pašvaldībām” un Priekules novada pašvaldības domes Nolikuma pamata, turpmāk tekstā – **tiesiskais valdītājs**, no vienas puses, un

**Dzintars Kudums,** personas kods 160952-11923, adrese “Lielkudumi”, Kalēti, Kalētu pag., Priekules nov., turpmāk tekstā – **Servitūta izlietotājs,** no otras puses, abi kopā tekstā saukti -Puses, ievērojot, ka:

* **Tiesiskā valdītāja** valdījumā ir nekustamais īpašums “Meža Siseņi”, kadastra Nr.6464 002 0106, zemes vienības kadastra apzīmējums 6464 002 0106, Kalētu pagastā, Priekules novadā, īpašuma tiesības nav reģistrētas zemesgrāmatā (**Kalpojošais nekustamais īpašums**);
* **Servitūta izlietotāja** īpašumā ir zemes vienība ar kadastra apzīmējumu 6464 002 0246, kas ietilpst nekustamā īpašuma “Mazie Akšeļi”, kadastra Nr.6464 002 0133, Kalētu pagastā, Priekules novadā, sastāvā. Īpašuma tiesības nostiprinātas Kurzemes rajona tiesas zemesgrāmatu nodaļas Kalētu pagasta zemesgrāmatas nodalījumā Nr. 100000594820 (**Valdošais nekustamais īpašums**),

pamatojoties uz Civillikuma 1130., 1131., 1148.pantu, Priekules novada pašvaldības domes 2020.gada \_\_\_.\_\_\_\_ lēmumu Nr.\_\_\_, protokola noraksts Nr.\_\_ „Par ceļa servitūta noteikšanu zemes vienībā “Meža Siseņi” Kalētu pagastā, Priekules novadā”, izsakot savu gribu, bez maldiem, spaidiem un viltus, noslēdz šādu satura līgumu, (turpmāk tekstā – Līgums):

**1.LĪGUMA PRIEKŠMETS**

**1.1 Kalpojošā nekustamā īpašuma** “Meža Siseņi”, kadastra Nr.6464 002 0106, zemes vienība ar kadastra apzīmējumu 6464 002 0106, Kalētu pagastā, Priekules novadā tiesiskais valdītājsun **Servitūta izlietotājs** nodibina ceļa reālservitūtu (Servitūts) 0,23 ha platībā par labu **Valdošajam nekustamajam īpašumam** “Mazie Akšeļi”, kadastra Nr.6464 002 0133, zemes vienības kadastra apzīmējums 6464 002 0246**.** Servitūta nodibināšanas mērķis ir nodrošināt piekļuvi **Valdošajam nekustamajam īpašumam**.

 **2.SERVITŪTS**

2.1. **Servitūts** ir reālservitūts Civillikuma izpratnē un apzīmē **Servitūta izlietotāja** tiesību lietot ceļu Līgumā noteiktajā apmērā un kārtībā.

2.2. Reālservitūts tiek nodibināts bez noteikta termiņa.

2.3. Servitūta tiesības var izmantot ne tikai **Servitūta izlietotājs**, bet arī citas fiziskas un/vai juridiskas personas, kurām ir līgumattiecības ar **Servitūta izlietotāju**, un kuras veic noteiktus darbus vai izmanto savas tiesības saskaņā ar noslēgtajiem līgumiem.

2.4. Līgumā minētais **Servitūts** apzīmēts **Kalpojošā nekustamā īpašuma tiesiskā valdītāja** zemes robežu skicē (1.pielikums).

2.5. Puses vienojas, ka **Servitūta** raksturojošie lielumi nosakāmi šādi:

- ceļa posma garums 516 m;

- ceļa platums 4,5 m;

- zemes platība, uz kuru tiek nodibināts **Servitūts** 0,23 ha.

2.6. Līguma 2.5. apakšpunktā minētie **Servitūta** raksturojošie lielumi var tikt precizēti, izdarot instrumentālo uzmērīšanu.

2.7. Ar līguma parakstīšanu, un pēc **Kalpojošā nekustamā īpašuma** ar kadastra Nr.6464 002 0106, zemes vienības ar kadastra apzīmējumu 6464 002 0106, Kalētu pagastā, Priekules novadā, ierakstīšanas Kurzemes rajona tiesas zemesgrāmatu nodaļā, Puses piekrīt Servitūta nostiprināšanai Zemesgrāmatā, un apņemas veikt visas nepieciešamās darbības, lai koroborētu Līgumu Kurzemes rajona tiesas zemesgrāmatu nodaļā.

**3.** **KALPOJOŠĀ NEKUSTAMĀ ĪPAŠUMA TIESISKĀ VALDĪTĀJA TIESĪBAS UN PIENĀKUMI**

3.1. **Kalpojošā nekustamā īpašuma** tiesiskais valdītājs apliecina, ka viņš ir vienīgais **Kalpojošā nekustamā īpašuma**, kurā ietilpst ceļa posms, uz kuru tiek nodibināts **Servitūts,** tiesiskais valdītājs ar atbilstošām tiesībām noslēgt Līgumu.

3.2. **Kalpojošā nekustamā īpašuma** tiesiskais valdītājs apņemas nelikt šķēršļus izmantot nodibināto servitūta tiesību.

3.3. **Kalpojošā nekustamā īpašuma** tiesiskais valdītājs apliecina, ka Kalpojošais nekustamais īpašums uz Līguma noslēgšanas brīdi ir iznomāts.

3.4. Noteiktā lietošanas tiesība ir bezatlīdzības.

**4. SERVITŪTA IZLIETOTĀJA TIESĪBAS UN PIENĀKUMI**

4.1. **Servitūta izlietotājam** ir tiesības izlietot Līgumā noteikto servitūtu pilnā apmērā savas saimnieciskās darbības veikšanai. Lietošanas tiesība izlietojama Latvijas Republikas likumos un citos normatīvajos aktos noteiktajā kārtībā.

4.2. **Servitūta izlietotājam** ir jānodrošina ceļa posma, uz kuru nodibināts reālservitūts (1.pielikums) kopšana un uzturēšana.

4.3. **Servitūta izlietotājam** ir pienākums saskaņot ar **Kalpojošā nekustamā īpašuma tiesisko valdītāju** ceļa uzlabošanu, ikgadējo uzturēšanu, rekonstrukciju un ar to saistītos projektēšanas darbus, neskarot ceļa posmam pieguļošo zemi.

4.4. Visus izdevumus, kas saistīti ar Zemesgrāmatu nodaļai adresētu nostiprinājuma lūguma notariālu apliecināšanu, kā arī citus izdevumus, kas saistīti ar **Servitūta** ierakstīšanu Zemesgrāmatā sedz **Servitūta izlietotājs**.

 **5. CITI NOTEIKUMI**

5.1. Līgums stājas spēkā ar tā parakstīšanas dienu.

5.2.Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par šī Līguma nosacījumiem. Jebkuras izmaiņas šī Līguma noteikumos stāsies spēkā tikai tad, kad tās tiks noformētas rakstveidā un tās parakstīs Puses.

5.3.Visos jautājumos, kas nav regulēti šajā Līgumā, Puses vadās no Latvijas Republikā spēkā esošajiem normatīvajiem aktiem.

5.4.Domstarpības starp Pusēm un attiecības, kas saistītas ar šā Līguma izpildi, tiek risinātas sarunu ceļā, bet, ja vienošanās netiek panākta, strīdu risina tiesā, Latvijas Republikā spēkā esošajos normatīvajos aktos noteiktajā kārtībā.

5.5.Līgums ir saistošs abām Pusēm, kā arī to pilnvarotajiem, darbiniekiem, saistību un tiesību pārņēmējiem.

5.6.Jebkurš paziņojums, kas attiecas uz šo Līgumu, tiek iesniegts rakstveidā pēc Pušu norādītājām adresēm.

5.7.Visi paziņojumi, pieprasījumi, iesniegumi, tai skaitā rēķini, šā Līguma sakarā nosūtāmi uz zemāk minētajām adresēm, un tiek uzskatīti par saņemtiem Paziņošanas likumā noteiktajā kārtībā.

5.8.Līgums sastādīts 4(četros) eksemplāros uz 3 (trīs) lapām ar 1(vienu) pielikumu, no kuriem viens paliek **Kalpojošā nekustamā īpašuma tiesiskajam valdītājam,** viens **Servitūta izlietotājam**, viens Valsts zemes dienestam, viens Zemesgrāmatu nodaļai. Visiem Līguma eksemplāriem ir vienāds juridiskais spēks.

**6. PUŠU REKVIZĪTI**

**Kalpojošā nekustamā īpašuma Servitūta izlietotājs**

 **tiesiskais valdītājs**

Priekules novada pašvaldība Dzintars Kudums

Reģ.Nr.90000031601  personas kods 160952-11923

Saules iela 1, Priekule, “Lielkudumi”, Kalēti, Kalētu pag., Priekules nov. Priekules nov.

\_\_\_\_\_\_\_\_\_\_\_\_\_\_\_\_\_ / V.Jablonska\_\_\_ / \_\_\_\_\_\_\_\_\_\_\_\_\_ /\_D.Kudums /

 (paraksts) (atšifrējums) (paraksts) (atšifrējums)